《一字至七字观周曾秋塘图有作》
宋代·龚开

秋，秋。
潇洒，清幽。
人静处，水边头。
波纹细细，风色飕飕。
鸥鹭情相狎，凫鹥乐自由。
疎苇败荷池沼，白苹红蓼汀洲。
几竿渔钓去已尽，一段晚云寒不收。

作者简介：宋淮阴人，字圣予，号翠岩，一号龟城叟。尝与陆秀夫同居广陵幕府。理宗景定间为两淮制置司监官。宋亡不仕。家甚贫，坐无几席。精于经术，工诗文、古隶，善画人物、山水。